“ዲሞክራሲ ያለነጻነት አይታሰብም። ነጻነት ከመንግስት ለሕዝብ የሚበረከት ስጦታ አይደለም። ከሰብዓዊ ክብር የሚመነጭ የእያንዳንዱ ሰው የተፈጥሮ ጸጋ እንጂ” በማለት ዶክተር አቢይ አህመድ የገለጹት ሰፊ ተቀባይነት ያለው ጽንሰ ሀሳብ እንዴት ተግባራዊ ሊደረግ እንደታሰበ አርበኞች ግንቦት 7 ማወቅ ይሻል። ዲሞክራሲ ያለነፃነት የማይታሰብ መሆኑ የአርበኞች ግንቦት 7 እምነትም ነው፤ የሚታገለውም ይህ እምነቱ ተግባራዊ እንዲሆን ነው። እነዚህን ነጻነቶች ሲረግጥ የኖረው አገዛዝ እና የፓለቲካ ድርጅት ነጻነትን በማስከበር ሂደት ውስጥ ምን ዓይነት አስተዎጽኦ ሊያደርግ እንዳቀደ እና ለዚህ ስላደረገው ድርጅታዊ ዝግጅትም በቂ መረጃ ሊኖረው ይሻል።
